ི་བཏགས་བཟླས༔ དྷརྨ་སིདྡྷི་པུཥྚིཾ་ཀུ་རུ་ཡེ་སྭཱཧཱ༔ སྔགས་དེ་གསེར་གྱིས་བྲིས་ནས་
ནི༔ བླ་མ་བསྒྲུབ་པའི་བཟླས་ལ་གཞུག༔ སྙིང་པོ་བཟླས་ཤིང་སྣང་གྲགས་ཀྱི༔ ཆོས་རྣམས་ཐམས་ཅད་འདུ་བར་བསམ༔ ཉམས་རྟོགས་རྟེན་འབྲེལ་ལྡན་པར་འགྱུར༔ མངོན་ཤེས་འཆར་བར་འདོད་པ་ཡི༔
རྩ་སྔགས་ཤམ་བུར་འདི་བཏགས་བཟླས༔ ཏདྱ་ཐཱ༔ གི་པ་ཙཀྵུ་ཙཀྵུ་སྭཱཧཱ༔ བཅོ་ལྔའི་ཟླ་བ་ཤར་ནས་ནི༔ ནམ་ལང་བར་དུ་བཟླས་གྱུར་ན༔ ཕ་རོལ་སེམས་རྣམས་ཤེས་པར་འགྱུར༔ བླ་མའི་ཐུགས་ལ་
འདོགས་འདོད་ན༔ རྩ་སྔགས་ཤམ་བུར་འདི་ཉིད་བཟླས༔ གུ་རུ་དྷ་ར་ཧྲཱིཿཧཱུྃ༔ བླ་མ་དངོས་སམ་སྐུ་འབག་གི༔ དྲུང་དུ་གསེར་གྱི་སྒྲོམ་བུ་ལ༔ བརྒྱ་རྩ་བརྒྱད་བཟླས་མཎྜལ་ཕུལ༔ བླ་མའི་བྱིན་རླབས་
འཇུག་པའི་རྐྱེན༔ ཐུན་མོང་དངོས་གྲུབ་མྱུར་དུ་ཐོབ༔ བློ་དམན་ཤེས་རབ་བསྐྱེད་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ཏདྱ་ཐཱ༔ ཀ་པ་ཙ་ཀ་ན་མ་ལ་ཏེ་སྭཱཧཱ༔ ཟླ་བ་གཟས་ཟིན་དུས་སུ་ནི༔
རིན་ཆེན་སྣོད་དུ་ཆུ་གཙང་ལ༔ བརྒྱ་རྩ་བརྒྱད་བཟླས་ཆུ་འཐུང་ན༔ བློ་རྣོ་ཤེས་རབ་ཐོགས་མེད་འགྱུར༔ བུད་མེད་ཐམས་ཅད་ཡིད་འཕྲོག་ན༔ རྩ་སྔགས་ཤམ་བུར་འདི་བཏགས་བཟླས༔ ཛོ་ལ་ཛོ་ལ་རེ་ཏ་

སྭཱཧཱ༔ བུད་མེད་གཙང་མའི་མངལ་ཁྲག་དང་༔ སིནྡྷུ་ར་ལ་སྔགས་སྟོང་བཟླས༔ སྨིན་མཚམས་ཐིག་ལེ་བྱས་ཕྱིན་ན༔ བུད་མེད་ཀུན་གྱིས་ཡིད་དུ་འོང་༔ བདག་ལ་བརྩེ་གདུང་ཆེ་བར་འགྱུར༔ མི་རྣམས་
ཐམས་ཅད་རང་ལ་བྱམས་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ན་མོ་ཤ་ས་ར་ན་ཡ་སྭཱཧཱ༔ སོ་ཡི་རྩི་ལ་བཟླས་ཏེ་ཁར་བཅུག་ན༔ གང་ལ་བལྟས་པ་ཐམས་ཅད་དགའ་བར་འགྱུར༔ ཐང་ཤིང་
ཀ་ར་སྦྲང་རྩི་རྣམས༔ བསྲེས་ནས་སོ་ལ་བྱུག་གྱུར་ན༔ མི་རྣམས་བདག་ལ་དགའ་བར་འགྱུར༔ ཟས་སྐོམ་འདོད་ན་རྩ་སྔགས་ཤམ༔ འདི་བཏགས་མང་དུ་བཟླས་པར་བྱའོ༔ ན་མོ་བྷ་ག་ཝ་ཏེ་ཨུཥྞི་ར་ཡ་དྷ་
རེ་སྭཱཧཱ༔ ཆུ་ཁྱོར་གང་ལ་བརྒྱ་རྩ་བརྒྱད༔ བཟླས་ཏེ་འཐུང་ན་ཟས་རྙེད་འགྱུར༔ མི་རྣམས་བཀའ་ཉན་བསྒྲུབ་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ན་མོ་ཏྲ་ནི་ར་ལ་ཡ་སྭཱཧཱ༔ རྒུན་འབྲུམ་
ལ་ནི་སྔགས་བཏབ་ལ༔ སྐར་མ་རྒྱལ་ལ་ཟོས་གྱུར་ན༔ རྒྱལ་པོ་ལ་སོགས་དབང་པོ་ཆེ༔ ཐམས་ཅད་བདག་གི་བཀའ་ཉན་འགྱུར༔ དགྲ་བོ་དབང་དུ་འདུ་འདོད་ན༔ རྩ་སྔགས་ཤམ་བུར་འདི་བཏགས་
བཟླས༔ ཡ་ར་ཧྲིམ་ལིམ་ལམ་སྭཱཧཱ༔ ཆུ་ཕ་གའི་རྡེའུ་དཀར་ནག་ལ༔ ཉི་ཟླ་གཟས་ཟིན་དུས་སུ་ནི༔ བརྒྱ་རྩ་བརྒྱད་བཟླས་མགུལ་དུ་བཏགས༔ དགྲ་བོ་བྲན་དུ་འཁོར་བར་འགྱུར༔ ཕ་རོལ་རྒྱན་ལས་རྒྱལ་

༄༅༔ ༔འདོད་ན༔ རྩ་སྔགས་ཤམ་བུར་འདི་བཏགས་བཟླས༔ རཏྣ་མ་ནི་སྭཱཧཱ༔ ཀཪྴ་པ་ནི་དག་ལ་ནི༔ བརྒྱ་རྩ་བརྒྱད་བཟླས་མཆན་ཁུང་གཡོན༔ བཏགས་ན་རྒྱན་ལས་རྒྱལ་བར་
འགྱུར༔ ཞལ་ལྕེ་རྒྱལ་བར་འདོད་ན་ཡང་༔ རྩ་སྔགས་ཤམ་བུར་འདི་བཏགས་བཟླས༔ པུཥྚིཾ་ཀུ་རུ་ཡེ་སྭཱཧཱ༔ བརྒྱ་རྩ་བརྒྱད་བཟླས་ཞལ་ལྕེ་ཡི༔ དགྲ་ལ་གཏོར་ན་རང་རྒྱལ་འགྱུར༔ ཚངས་པའི་དབྱངས་
དང་ལྡན་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ན་མོ་ཧི་རི་མི་རི་སྭཱཧཱ༔ སྦྲང་རྩི་ཙན་དན་དཀར་པོ་དང་༔ ཨ་རུ་ར་ཡི་རིལ་བུ་ལ༔ བརྒྱ་རྩ་བརྒྱད་བཟླས་ཟོས་གྱུར་ན༔ ཚངས་པའི་དབྱངས་
དང་ལྡན་པར་འགྱུར༔ དོན་རྣམས་ཐམས་ཅད་འགྲུབ་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ཏདྱ་ཐཱ༔ ན་ཀྵ་ཏཾ་སྭཱཧཱ༔ ཏི་ཐི་མུ་ཧུ༔ དུར་ཏེ་ན་ཀྵ་ཏི་ནི་མ་ས་སྨི་ན་ཏ་ནི་བྷ་ག་བྷན་དུ་སྭཱཧཱ༔
ལན་བདུན་བཟླས་ནས་གར་འགྲོ་ཡང་༔ དོན་རྣམས་ཐམས་ཅད་འགྲུབ་པར་འགྱུར༔ གྲུ་གཟིངས་མི་རྡིབ་འགྲོ་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ཏདྱ་ཐཱ༔ ཐེ་ར་ཐེ་ར་ནོ་ར་ཨེ་ཧོ་སྭཱཧཱ༔
བྱེ་མ་ལ་ནི་ལན་བདུན་བཟླས༔ གཏོར་བས་གྲུ་ནི་མི་རྡིབ་བོ༔ ཆུ་ཡིས་མི་འཁྱེར་བསྲུང་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ན་མོ་རཏྣ་ཏྲ་ཡཱ་ཡ་བི་ཏྲིས་ཡཾ་སྭཱཧཱ༔ བྱང་བུར་སྔགས་བྲིས་

སྐེད་བཏགས་ན༔ མི་དེ་ཆུས་མི་འཁྱེར་རོ༔ མི་ཡི་གསང་ཚིག་ཐམས་ཅད་ཀུན༔ བདག་ལ་སྨྲ་རུ་འོང་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ དེ་བ་ལ་ཏ་སྭཱཧཱ༔ བུད་མེད་ཁ་བརྒྱ་མ་ཡི་ལྕེ༔
སྔགས་བཏབ་རང་གི་ལུས་ལ་བཅང་༔ དགྲ་གཉེན་ལ་སོགས་གསང་ཚིག་རྣམས༔ ཐམས་ཅད་བདག་ལ་སྨྲ་བར་འགྱུར༔ ལྷ་འདྲེ་ཐམས་ཅད་མཐོང་ནས་ནི༔ བདག་ལ་སྨྲ་བར་འདོད་པ་ན༔ རྩ་སྔགས་ཤམ་
བུར་འདི་བཏགས་བཟླས༔ ཙཀྵུ་མ་དྷ་ར་བཛྲ་ཙཀྵུ་པྲ་བེ་ཤ་ཡ་ཕཊ༔ འུག་པ་བྱི་ལ་སྲིན་བྱའི་མིག༔ སྔགས་བཏབ་རང་གི་མིག་ལ་བྱུག༔ ལྷ་འདྲེ་མཐོང་ནས་སྨྲ་བར་འགྱུར༔ རྣལ་འབྱོར་བར་ཆད་བསྲུང་
འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ཏ་ཛ་ཀྵཾ་བ་ག་ཏི་ནི་དྷི་སྭཱཧཱ༔ ཆུ་ཁྱོར་གང་ལ་ལན་བདུན་བཟླས༔ འཐུང་ན་བར་ཆད་ཚུགས་མི་འགྱུར༔ མི་རྒོད་བཅིང་བར་འདོད་པ་ན༔ བྲ་བའི་གླུད་
བུའི་ནང་དུ་ནི༔ དགྲ་བོའི་མིང་བྱང་བཅས་ལ་གཞུག༔ སྔོ་དམར་བཅིངས་ལ་སྔགས་བཟླས་ཤིང་༔ དེ་ཉིད་མི་རྒོད་བྱུང་ན་གདབ༔ རྩ་སྔགས་ཤམ་བུར་འདི་ཉིད་བཟླས༔ ནྲྀ་མཱ་ར་ཡ་ནན༔ དུ་ཙ་དུ་ཙ༔
སླུད་ཡ༔ སྙིང་དུམ༔ བྲ་རྦུད་ཡ༔ ཁ་ཁ་དུན་ཡང་༔ ཤ་དུ་ཡ༔ ཞེས་སྔགས་བཟླས་ན་རེངས་པར་འགྱུར་རོ༔ རྣལ་འབྱོར་གཅན་གཟན་བསྲུང་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ཏི་

༄༅༔ ༔ཏི་པྲི་ཏི་སྭཱཧཱ༔ ས་ལ་བཟླས་ནས་ཕྱོགས་སུ་གཏོར༔ སྟག་གཟིག་དོམ་དྲེད་སྤྱང་ཀི་སོགས༔ གཅན་གཟན་ཐམས་ཅད་བསྲུང་བར་འགྱུར༔ ས་ལམ་བར་ཆད་བསྲུང་འདོད་ན༔ རྩ་
སྔགས་ཤམ་བུར་འདི་ཉིད་བཟླས༔ ཨ་བྷེ་ཁ་མེ་བྷན་དྷ་ཛ་མེ་ཙུར་བྷེ་ག་ན་དྡྷ་སརྦ་བུད་དྷ་བྷནྡྷ་ལེ་སྭཱཧཱ༔ ཐང་ཤིང་འཇག་མ་སོར་བཞི་ལ༔ སྔགས་དེ་ཉི་ཤུ་རྩ་གཅིག་བཟླས༔ རྣ་ལྟག་གཡས་པར་བཅིངས་གྱུར་
ན༔ འཇིགས་པ་ཀུན་ལས་ཐར་བར་འགྱུར༔ སྤྱང་ཀུའི་ཁ་ནི་བཅིངས་འདོད་ན༔ རྩ་སྔགས་ཤམ་བུར་འདི་ཉིད་བཟླས༔ ཡ་ལེ་ཡ་ལེ་སྭཱཧཱ༔ ལུང་སྟོང་སྤྱང་ཀིའི་འཇིགས་པ་ལ༔ ས་ལ་སྔགས་བཟླས་
གཏོར་བར་བྱ༔ ར་ལུག་བསྲུང་བར་འདོད་ན་ཡང་༔ ཁོ་ལ་སྔགས་བཏབ་ཆུ་ལ་གཏོར༔ རྒྱལ་ཕབ་ས་དང་བསྐྱར་བར་བྱ༔ ཞིང་ལ་ལོ་ཏོག་ཟ་བ་ཡི༔ སྦྲང་མ་འབུ་སྲིན་ཁ་བཅིངས་ན༔ རྩ་སྔགས་ཤམ་བུར་
འདི་ཉིད་བཟླས༔ ཐེང་ཐེང་ནད་ལ་ཐེང་༔ བ་ལ་ཏ་ཏ་ཏེ་ཏེ་ཙོ་ལ་ནི་སྭཱཧཱ༔ ཁོང་ཁོང་ནད་ལ་ཁོང་༔ ཆུམ་ཆུམ་ནད་ལ་ཆུམ༔ གུམ་གུམ་ཤག་ཤག་སྭཱཧཱ༔ བྱེ་མར་སྔགས་བཏབ་ཞིང་ལ་གཏོར༔ སེམས་ཅན་
ཐམས་ཅད་ཁ་བཅིང་འགྱུར༔ སེར་བ་བསྲུང་བར་འདོད་པ་ཡང་༔ རྩ་སྔགས་ཤམ་བུར་འདི་ཉིད་བཟླས༔ ག་དུ་ཧ་མས་ཧེ་ཙ་ལ་ཙ་ལ་སྭཱཧཱ༔ ཡིར་གེ་སད་བམ་བམ་ཕུར་ཕུར་སད༔ ས་མུན་ཏི་པ༔ དྲག་

པོར་བཟླས་ཤིང་ཕུས་བཏབ་བོ༔ རྔ་འམ་དུང་ལ་་་་ཐོད་ལེ་ཀོར་གྱི་་་་སྔགས་བྲིས་ལ༔ རྔ་བརྡུང་དུང་འབུད་ཆད་པར་འགྱུར༔ ཁ་བ་ཆར་པ་ཆད་འདོད་ན༔ རྩ་སྔགས་ཤམ་བུར་འདི་ཉིད་བཟླས༔ ཀ་ལུ་ཀ་མེ་ལུ་སྟཾ་
བྷ་ལ༔ ཤི་ལ་བར་ཤམ་ཀྲུ་ཤ་ར༔ བར་ཤན་ཙ་ལུ་བྷི་སྭཱཧཱ༔ ཕུས་བཏབ་མཛུབ་རིས་བྱས་པས་ཆད༔ ཆར་པ་འབེབ་ན་ཀླུ་ཡོད་སར༔ བག་ཕྱེར་དཀར་གསུམ་མངར་གསུམ་བླུག༔ ཀླུ་སྨན་སྣ་ཚོགས་བཏབ་
པ་ཡི༔ རིལ་བུ་བརྒྱ་རྩ་བརྒྱད་བྱས་ལ༔ རྩ་སྔགས་ཤམ་བུར་འདི་ཉིད་བཟླས༔ ནཱ་ག་བླ་ལ་བ་ཏི་ཤ་ཡཱ་བ་རི་ཤ་ཡཱ་སྭཱཧཱ༔ རིལ་བུ་རེ་ལ་བརྒྱ་རྩ་བཏབ༔ ཀླུ་ཡོད་ངེས་པའི་ཆུ་མིག་ཏུ༔ སྦས་པས་ཆར་པ་
འབབ་ངེས་སོ༔ སྐྱེས་པའི་ས་བོན་འདྲེས་བརྐུས་ན༔ རྩ་སྔགས་ཤམ་བུར་འདི་བཏགས་བཟླས༔ ཧ་རི་བྷ་དྷ་ནི་ཤུ་དྲ་དྷ་ན་སོ་དུར་ནི་སྭཱཧཱ༔ སྐུད་པ་དམར་པོར་མདུད་པ་བདུན༔ སྔགས་࿙ཉེར་གཅིག བཏབ་
སྲེད་ལ་སྐེད་པར་བསྐོར༔ སྐྱེས་པའི་རླིག་པ་སྐྲང་པ་ལ༔ རྩ་སྔགས་ཤམ་བུར་འདི་བཏགས་བཟླས༔ པུ་རུ་པུ་རུ་མ་མ་ཀུ་རུ་ལི་ཡཱ་ཕཊ༔ བུད་མེད་ཆུ་ལ་སྔགས་བཏབ་བྱུག༔ སྐྱེས་པ་ཐམས་ཅད་དབང་སྡུད་
ན༔ རྩ་སྔགས་ཤམ་བུར་འདི་བཏགས་བཟླས༔ མ་ནུ་སརྦ་ཙིཏྟ་ཨ་ཀར་ཤ་ཡ་ཧྲཱིཾཿཛཿཛ༔ སྔགས་འདི་ཤོག་བུའི་ལོགས་ལ་ནི༔ མི་ཡི་ཁྲག་གིས་བྲིས་པའི་ནང་༔ ཤེལ་དང་བྱུ་རུ་མུ་ཏིག་གསུམ༔ དྲིལ་ལ་

༄༅༔ ༔བ་ཁལ་ནང་དུ་བཅུག༔ སྔགས་བཟླས་རང་དབང་མེད་པར་འདུ༔ བུད་མེད་དབང་དུ་སྡུད་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ ཧད་ནི་བཟུང་ལ་ཁྲི་ལྕགས་ཀྱི་སྒོ་
མོ་སྨྱོོར་ཆུག༔ ར་བའི་ནང་དུ་ཤ་ར་ར༔ ཨུ་ཆུ༔ བྱི་ཆུ༔ ཅེར་ཅེར༔ ཡེད་ཡེད༔ འདུས་འདུས༔ བདག་ལ་འདུས་འདུས་སྭཱཧཱ༔ ཕོ་ཤུག་ཚིག་བ་ར་མ་རྒྱ་མོ་ཡི༔ རིལ་མ་ས་ལ་མ་བྲུལ་བ༔ ཤིང་གི་
ཚི་བ་ལ་སོགས་པ༔ རིལ་བུ་སྔགས་བཏབ་བཾ་གོས་དུས༔ གང་འདོད་བུད་མེད་མགོ་ལ་བཀུ༔ རང་ཉིད་གར་འགྲོའི་རྟིང་ལ་ཡོང་༔ བུད་མེད་བུ་ཚ་མ་འཐོན་ན༔ རྩ་སྔགས་ཤམ་བུར་འདི་བཏབ་བཟླས༔
ཀ་ཀ་མ་ཡི་ལམ་ཕྱེ༔ ཏྲི་ཏྲི་མ་ཡི་ལམ་ཕྱེ༔ ཤྭ་ཏྲི་མ་ཡི་ལམ་ཕྱེ༔ འབྱུང་བ་བཞིའི་ལམ་ཕྱེ༔ ཆང་ངམ་མར་ཁུར་སྔགས་བཏབ་བཏང་༔ རྒྱ་རུའི་ཕྱེ་མ་ལྟོར་བཏང་ངོ་༔ དེ་ཡིས་མྱུར་དུ་འབྱིན་པར་བྱེད༔ རྡོ་
ནད་འདོན་པར་འདོད་ན་ཡང་༔ རྩ་སྔགས་ཤམ་བུར་འདི་བཏགས་བཟླས༔ ཧྲཱི་མ་གུ་རུ་དྷ་མ་ན་ཡེ་སྭཱཧཱ༔ གླ་རྩི་མར་དཀར་སྦྱར་བ་དེ༔ ཆང་ལ་རྟ་བྱས་ཁོང་དུ་བཏང་༔ རྡོ་ཕྱེ་ཆུ་དང་འགྲོགས་ནས་འོང་༔
ཆུ་བསྡམས་གྲལ་བར་འདོད་ན་ཡང་༔ རྩ་སྔགས་ཤམ་བུར་འདི་བཏགས་བཟླས༔ སིས་སིས་ཨ་ལི་སིས་སིས་ཧཱུྃ་ཕཊ་སྭཱཧཱ༔ རང་དང་ནད་པ་ཁྲུས་བྱས་ལ༔ དང་པོ་མཁལ་ཁུང་གཡས་སུ་བཏབ༔ དེ་ནས་

གཡོན་དུ་བཏབ་པར་བྱ༔ དེ་ནས་པུས་མོ་ན་སར་བཏབ༔ ཧ་ཅང་མང་ན་ས་བོན་འཆོར༔ ཚ་གྲང་ནད་རྣམས་བྱང་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ བཛྲ་བོ་ཤམ་ཧཱུྃ་ཕཊ༔ ཆུ་སྣ་མང་པོ་
སྣོད་གཅིག་ཏུ༔ བསགས་ནས་སྔགས་བཏབ་ཁོང་དུ་བཏང་༔ ནད་རྣམས་ཐམས་ཅད་གསོས་པར་འགྱུར༔ བློ་ནད་འཁྲུགས་ནད་དུག་ལ་སོགས༔ ཆུ་གྲང་སྔགས་བཏབ་ཁོང་དུ་བཏང་༔ དེ་ཡིས་ངེས་པར་
སེལ་བར་འགྱུར༔ ཕོ་བར་སྐྲན་དང་སྨུ་རྫིང་སོགས༔ ཕོ་བའི་ནད་རིགས་ཐམས་ཅད་ལ༔ རྩ་སྔགས་ཤམ་བུར་འདི་བཏགས་བཟླས༔ ཨ་སུ་ན་རེ༔ ར་སུ་ཀ་ར༔ སི་ས་ར་ཙ་བྱི་རམ་ས་ཁྱེད་མི་རམ་སྭཱཧཱ༔
གང་ནའི་ས་རུ་ལག་མཐིལ་གྱིས༔ མེ་རུ་བསམས་ཏེ་མཉེས་པས་སེལ༔ གསུས་པ་སྦོས་དང་མ་ཞུ་བ༔ རྩ་སྔགས་ཤམ་བུར་འདི་བཏགས་བཟླས༔ ཧུ་དེ་ཧུ་དེ་རུ་ཤ་མ་ནི་སྭཱཧཱ༔ ལག་མཐིལ་ཨ་དཀར་ནད་
འདུས་པར༔ བསམ་ལ་མཉེས་པས་སེལ་བར་འགྱུར༔ གློ་སྙིང་ན་བ་སེལ་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ པི་ཙི་བམ་ཧ་ཧ་བམ་སྭཱཧཱ༔ ཤིང་ལོར་སྔགས་བཏབ་བྲང་ལ་བརླན༔ ཙན་
དན་ལྟ་བུར་བསིལ་བར་འགྱུར༔ བྲང་ཚའི་ནད་ལ་རྩ་སྔགས་ཤམ༔ ཧྲི་ཏྲ་ས་ར་པས་ཏྲི་སྭཱཧཱ༔ ལན་ཚྭ་སྔགས་བཏབ་ཁོང་དུ་བཏང་༔ དེས་ནི་བྲང་ཚའི་ནད་སེལ་འགྱུར༔ རླུང་གི་ནད་རྣམས་སེལ་འདོད་ན༔

༄༅༔ ༔རྩ་སྔགས་ཤམ་བུར་འདི་བཏགས་བཟླས༔ ཏྲཾ་ས་ར་ན་ཧཱུྃ་ཕཊ༔ འབྲུ་མར་སྔགས་བཏབ་མགོ་ལ་བྱུག༔ དེ་ནི་རླུང་གི་ནད་སེལ་འགྱུར༔ མིག་མི་གསལ་ན་རྩ་སྔགས་ཤམ༔ སད་
མེ་སད་མེ་ཁྲིག་ཕུ་སྭཱཧཱ༔ སྲིན་ལག་སྔགས་བཏབ་ནངས་རེ་བཞིན༔ ཕྱིས་པས་མིག་ནད་སེལ་བར་འགྱུར༔ རྣ་བ་འོན་པ་སེལ་འདོད་ན༔ རྩ་སྔགས་ཤམ་བུར་འདི་བཏགས་བཟླས༔ སང་སང་ཡེར་ཡེར་
སྭཱཧཱ༔ རླུང་བཟུང་རྣ་བར་རླུང་སོང་བསམ༔ ལན་བདུན་བཟླས་ནས་ལྟོ་སྟོང་བཏབ༔ འོན་པའི་ནད་རྣམས་སེལ་བར་འགྱུར༔ བླ་མ་རིག་འཛིན་ཡོངས་རྫོགས་ཀྱི༔ ལས་ཚོགས་ནོར་བུའི་ཕྲེང་བ་ཞེས་བྱ་བ་
རྫོགས་སོ༔ ཟང་ཟང་ལྷ་བྲག་གི་སྐེད་ནས་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་གཏེར་ནས་བཏོན་པའོ༔